Կարեն Խուրշուդյան

Կարեն Հրաչիկի Խուրշուդյան (մայիս 4, 1979, Վաղարշապատ, Հայկական ԽՍՀ, ԽՍՀՄ, բնակության վայր՝ Մարսել, Ֆրանսիա), հայ բանաստեղծ, իրավաբան, գրական և հասարակական գործիչ,  2021 թվականից Հայաստանի գրողների միության անդամ։ Գրել է բանաստեղծություններ, պոեմներ, քառյակներ, պատմվածքներ, քննադատական ու հրապարակախոսական հոդվածներ, կատարել է թարգմանություններ։ 2022թ.-ին Վաղարշապատի առաջին հիմնական դպրոցի գրադարանը անվանակոչվել է նրա անունով։

Կենսագրություն 

Կարեն Խուրշուդյանը ծնվել է 1979 թվականի մայիսի 4-ին Վաղարշապատում, Հայկական ԽՍՀ, ԽՍՀՄ։ Զավակն է եղել նահապետական նշանավոր մի ընտանիքի։ 6 տարեկան հասակում, 1985 թվականի հունիսի 1-ին, ավտովթարից մահանում է նրա հայրը՝ Հրաչիկ Ռազմիկի Խուրշուդյանը։ Մայրը՝ Գայանե Մելքոնի Մելքոնյանը, հետագայում Խուրշուդյան, եղել է ասմունքող, լեհական պարբերականը հրապարակել է նրան նվիրված հոդված,  հետագայում առևտրական, միայնակ մեծացնում է երկու որդիներին։

Նրա պապը՝ Ռազմիկ Սարգսի Խուրշուդյանը, եղել է Հունան Ավետիսյանի զինակիցը, հայտնի բացառիկ արիությամբ «Հուշեր Մեծ Հայրենականից» գրքում, գլուխ «Թամանցու օրագրից» , էջ՝ 98-104։ (ՀԱՅԿ. ՍՍՀ «Գիտելիք» Ընկերություն, ԴՈՍԱԱՖ-Ի Հանրապետական կոմիտե, Երևան 1968, Խմբագիր Աշոտ Հարությունյան)։

Տատու՝ Լիանի (Զարուհի Մուրադյան,  Անդրանիկ Օզանյանի զինակից, մսավաճառ Զոխեցի Խաչոյի դուստրը) հռչակը երկար է ապրել համաքաղաքացիների մեջ, իսկ նրա առատաձեռնության և քյուֆթայի հռչակի մասին հպարտությամբ է խոսել ինքը՝ Կարեն Խուրշուդյանը։

1985 թվականին նա ընդունվում է Վաղարշապատի Անաստաս Միկոյանի անվան առաջին միջնակարգ դպրոցը, որը հետագայում վերանվանվեց Մ. Մաշտոցի անվամբ, իսկ ավելի ուշ՝ «Վաղարշապատի Մ. Մաշտոցի անվան թիվ 1 հիմնական դպրոց» ՊՈԱԿ։

Նրա դասվարն է եղել Գոհար Վաղարշակի Հունանյանը, տնօրենը՝ Վարդգես Սողոմոնյանը, ուսմասվարը՝ Լենա Գալստյանը։

Հետագայում նրա դասղեկներն են եղել Ժորա Զարգարյանը և Կարինե Հովակիմյանը։

2022թ.-ին Վաղարշապատի Մ. Մաշտոցի անվան թիվ 1 հիմնական դպրոց ՊՈԱԿ-ի գրադարանն անվանակոչվել է Կարեն Խուրշուդյան բանաստեղծի անունով։

1985 թվականի սեպտեմբեր ամսից, դպրոցի հետ մեկտեղ, Կարեն Խուրշուդյանը հաճախում է նաև պարի դասընթացների, սկզբում Մարգարիտա Գուրգենի (1985-1987), այնուհետև Ժաննա Խաչատրյանի(1987-1993), իսկ վերջինիս Գերմանիա տեղափոխվելուց հետո՝ Իրինա Սարուխանյանի մոտ մինչև 2001 թվականը։ Եղել է պարող, բազմաթիվ ազգային ու միջազգային մրցույթների դափնեկիր, պարուսույց։

8-րդ դասարանից սկսած, ինչպես նաև՝  ուսանող տարիներին, պարելուց բացի ուսուցանել է պարահանդեսային պարեր ավելի կրտսեր խմբերին։ Մասնակցել է բազմաթիվ պարահանդեսային պարերի մրցույթների և հանդես եկել «Զվարթնոց» պարահանդեսային պարերի անսամբլի կազմում Հայաստանի և արտերկրի բազմաթիվ բեմերում։ Իրինա Սարուխանյանի ԱՄՆ մեկնելուց հետո 2001-2005 թվականը ղեկավարել է «Զվարթնոց» պարահանդեսային պարերի անսամբլը։

2001-2005 թթ. Պուշկինի անվան դպրոցում պարուսույց։

2001-2005 թթ. Արտասահմանյան երկրների հետ մշակութային կապերի հայկական ընկերությունում (ԱՕԿՍ) պարուսույց։

2005 թվականի հուլիսի 18-ից մշտական բնակության հաստատվեց Ֆրանսիայի Մարսել քաղաքում։

Կրթություն 

1996 թ. Ավարտել է Էջմիածնի Մեսրոպ Մաշտոցի անվան միջնակարգ դպրոցը։ 2021թ ճանաչվել է դպրոցի պատվավոր սան։

1996-2001 թթ. Գերազանցությամբ ավարտել է Արմավիր համալսարանի իրավաբանական ֆակուլտետը "Իրավագիտություն" մասնագիտությամբ։

2001-2005 թթ. Գերազանցությամբ ավարտել է Երևանի Հյուսիսային համալսարանի իրավաբանական ֆակուլտետը "Իրավագիտություն" մասնագիտությամբ

2004-2005 թթ. Հայաստանի Գիտությունների Ակադեմիայի փիլիսոփայության, սոցիոլոգիայի և իրավունքի ինստիտուտի ասպիրանտ-հայցորդ, Ռոբերտ Զավենի Ավագյանի ղեկավարությամբ։

Աշխատանքային գործունեություն 

2008-ից 2011 թվականը Մարսելում հայկական կազմակերպությունների համակարգող խորհուրդի վարչական քարտուղար։

2009 թ. Շատո Գոմբերտի զբաղվածության կենտրոնում վարչական պատասխանատու։

2011 - 2014 թթ. Մարսելի բժշկական կլինիկայում բժշկական քարտուղար և թարգմանիչ։

2015-2016 թթ. Մարսելում Հայաստանի գլխավոր հյուպատոսի օգնական։

2015 թ.-ից Բուշ Դյու Ռոն դեպարտամենտում պետծառայող՝ Վարչական օգնական։

Հասարակական գործունեություն 

2005 թվականից՝ Մարսելի Խաչատուր Աբովյան Վարժարանի ակտիվ անդամ, իսկ 2016 թվականից՝ նախագահ (պետական նույնացման համակարգում վարժարանի համարը՝ 500 745 112 000 10, Վարժարանի հռչակագրի պետական անդորրագիրի համարը N133013983)։ Նրա նախագահության օրոք Վարժարանն արձանագրել է գրանցումների նշանակալի զարգացում` 12 աշակերտից հասնելով 200 աշակերտի, որոնց ուսուցանել են ավելի 14 ուսուցիչներ, տնօրենների խորհրդի տարբեր տարքային 10 անդամ։ Ասոցիացիան, բացի հայոց լեզու դասավանդելուց դասավանդել է նաև՝ մշակութային տարբեր դասընթացներ և նորեկների համար ֆրանսերենի ուսուցման դասեր։ Կարեն Խուրշուդյանն ավարտեց նախագահի պաշտոնում իր առաջին մանդատը, նշանակալի ապոթեոզով՝ Ֆարոյի պալատում ֆրանսահայ նշանակալի բարերարների հետ միասին բարեգործական գալա, որի մասին զեկուցեց և հրապարակեց ֆրանսիական ազգային մամուլի կարևորագույն խմբագրականներ, որին մասնավորապես մասնակցություն ունեցան իրենց ներկայությամբ Էջմիածնի քաղաքապետ Դիանա Գասպարյանը, Ադրիանա Կարեմբոն և Մարտին Վասալը։

Խաչատուր Աբովյանի անվան հայկական պետական մանկավարժական համալսարանի և Մարսելի Խաչատուր Աբովյանի անվան հայկական վարժարանի միջև 2021թ.-ի ապրիլի 6-ին կնքեց հուշագիր։

Երևանի մշակույթի և արվեստի պետական քոլեջի (ԵՄԱՊՔ) և Մարսելի Խաչատուր Աբովյանի անվան հայկական վարժարանի միջև 2021 թ.-ի ապրիլի 8-ին կնքվեց ակադեմիական, մշակութայի, կրթական  աջակցություն, ինչպես նաև ուսումնամեթոդական  և նյութատեխնիկական բազայի երկկողմ ամրապնդման, դասախոսկան  անձնակազմին  հրավիրելու համատեղ գիտահետզոտական, փորձի փոխանակման, կթական ծրագրերի  մշակման կատարելագործման և ուսանողների պրակտիկայի կազմակերպմանուղղություններով համագործակցության հուշագիր։

2005 թ.-ի սեպտեմբերից Ֆրանսիայի Հայ Սկաուտ HSF ասոցիացիայի ակտիվ անդամ (պետական նույնացման համակարգում ասոցիացիայի համարը՝ 430 047 704 000 19, Ասոցիացիայի հռչակագրի պետական անդորրագիրի համարը W133001625)։

2005 թվականի Սեպտեմբերից մինչև 2011 թվականը JAF-ի Ֆրանսիայի հայ երիտասարդների ասոցիացիայի անդամ, պարուսույց (պետական նույնացման համակարգում ասոցիացիայի համարը՝ 431 907 369 000 18): «Արարատ մոն ամուր» ներկայացման համար վեաբեմադրեց Վանուշ Խանամիրյանի «Փարաջանովի կոլաժներ» խորագրով գեղարվեստական մասը։

2007 թվականից՝ որպես հայկական կազմակերպությունների համակարգող խորհրդի քարտուղար, այնուհետև մեծ խորհրդի անդամ։ CCAF-SUD հանդիսանում է Ֆրանսիայի հարավում հայկական համայնքի ներկայացուցչական մարմինը՝ «Հայկական կազմակերպությունները համակարգող խորհուրդը» (պետական նույնացման համակարգում ասոցիացիայի համարը՝ 501 192 611 000 17, ասոցիացիայի հռչակագրի պետական անդորրագիրի համարը W133000605)։

2019 թ-ին ընտրվեց համանախագահ, 

2020 թ-ին ընտրվեց փոխնախագահ։ 

2020 թ-ի սեպտեմբերի 27-ին սկսված պատերազմի առաջին րոպեից նա իր ֆեսբուքյան էջով հրապարակեց «Հրատապ օգնություն Հայաստանին» ծրագիրի մեկնարկը, որի արդյունքում  նրա աշխատանքի շնորհիվ համակարգվեց և Հայաստան ուղղարկվեց տասնյակ տոննաներով ամբարված հումանիտար օգնություն։

2021 թ մայիսի 30-ին տեղի ունեցած «Եվրոպայի հայերի միության» խորհրդի առցանց ժողովին ընտրվեց հոգաբարձության խորհրդի անդամ ։

2020 թ Հայ ազգային ասոցիացիայի (ՀԱԱ) հիմնադիր անդամ։ ՀԱԱ (ANA) հանդիսանում է կազմակերպություն, որը ծնվել է 44 օրյա պատերազմի արդյունքում առաջացած անհրաժեշտությունից ներկայացնելու նոր ճանապարհ հայկական սփյուռքի միավորման համար։

Ստեղծագործություններ 
2020 թվականին հրատարակվեց նրա «Աստծո Ոստան»գիրքը։ Նրա ստեղծագործությունները թարգմանվել են անգլերեն, ֆրանսերեն, իսպաներեն, գերմաներեն, ռուսերեն, պարսկերեն, հնդկերեն։

2021 թվականին հրատարակվեց նրա «Սահարայի Մենավորը» գիրքը։ Գրքում զետեղված են հեղինակի նոր բանաստեղծությունները, որոնք նվիրված են սիրո զգացումին, հայրենիքին, հայ զինվորին և կյանքի նկատմամբ մարդու փիլիսոփայական ընկալմանը։ Հեղինակն իր անկեղծ ապրումներով և մտքի կուռ կառուցումներով բանաստեղծությանը հաղորդում է մի անասելի հմայք։

2022 թվականին հրատարակվեց նրա «Աշխարհն իմ շուրթերին» գիրքը։ Գրքում զետեղված են հեղինակի տարբեր տարիների գրած բանաստեղծությունները, որոնք թարգմանվել են ֆրանսերեն, անգլերեն, իսպաներեն, գերմաներեն, ռուսերեն, պարսկերեն և հինդի լեզուներով։ Թարգմանությունների հայերեն բնագրերը տրվում են գրքի սկզբնամասում։ Հեղինակն իր բանաստեղծություններով երկխոսում է աշխարհի հետ՝ երկու ոտքով ամուր կանգնած հայրենի հողին։

Գրքեր 
Աստծո Ոստան, Երեւան, Արմավ հրատարակչություն, 2020, 99 էջ։
Սահարայի Մենավորը, Երեւան, Արմավ հրատարակչություն, 2021, 202 էջ։
Աշխարհն իմ շուրթերին, Երեւան, Արմավ հրատարակչություն, 2022, 299 էջ։

Թարգմանություններ 
2023 թվական-Պոլ Էլյուար «Ցավի Մայրաքաղաք որին Հաջորդում Է Սեր Պոեզիա» բնագրից - «Արմավ» հրատարակչություն, Երևան 2023 - 235 էջ։

Համահեղինակային անթոլոգիաներ 
2021 թվական, «ՄԵՆՔ ԵՎ ԱՇԽԱՐՀԸ» մատենաշարի  «Ֆրանսիայի մագնիսական ուժը» գրքում Կարեն Խուրշուդյան՝ բանաստեղծություններ էջ 111-115։
2022 թվական-Արդի հայ պոեզիա՝ «ՍՐՏԱԳԻՐ» անթոլոգիա ՀԳՄ, «Արմավ» հրատարակչություն,  Կարեն Խուրշուդյան պոեզիա, էջ 206-207 ։
2023 թվական, ՀԳՄ հրատարակած «ՄԵՆՔ ԵՎ ԱՇԽԱՐՀԸ» մատենաշարի  «Ամերիկան հեռու և մոտ», գրքում Կարեն Խուրշուդյան՝ բանաստեղծություններ էջ 88-89։

Սկավառակագրություն

Պարգևներ 
2023թ Հայ առաքելական եկեղեցու և Հայաստանի գրողների միության հետ համատեղ իրականացվող «Կանթեղ» թարգմանական մրցանակաբաշխության դապնեկիր

Տես նաև 
 Հայաստանի գրողների միության անդամների ցանկ

Արտաքին հղումներ 
Exclusif - Karen Khurshudyan, président de l'école Abovian, Diana Gasparyan, maire de Echmiadzine, à la soirée caritative organisée au Palais du Pharo, au profi [Exclusif - Karen Khurshudyan, président de l'école Abovian, Diana Gasparyan, maire de Echmiadzine, à la soirée caritative organisée au Palais du Pharo, au profi]
PHOTOS. Trop mignonne ! Adriana Karembeu pose avec sa fille Nina et son mari lors d'une soirée [PHOTOS. Trop mignonne ! Adriana Karembeu pose avec sa fille Nina et son mari lors d'une soirée]
Adriana Karembeu maman : sa fille Nina a bien grandi ! [Adriana Karembeu maman : sa fille Nina a bien grandi !]
Կոմիտասի արձանի պղծումը ծայրահեղական «Գորշ գայլեր»-ի քաղաքականությունն է. Կարեն Խուրշուդյան [Կոմիտասի արձանի պղծումը ծայրահեղական «Գորշ գայլեր»-ի քաղաքականությունն է. Կարեն Խուրշուդյան]
Եվրոպայից 3 ինքնաթիռ, 2 բեռնատար, 1 կոնտեյներ ապրանք է ուղարկվել Հայաստան․ Կարեն Խուրշուդյան [Եվրոպայից 3 ինքնաթիռ, 2 բեռնատար, 1 կոնտեյներ ապրանք է ուղարկվել Հայաստան․ Կարեն Խուրշուդյան]
Եվրոպայից 3 ինքնաթիռ, 2 բեռնատար, 1 կոնտեյներ ապրանք է ուղարկվել Հայաստան․ Կարեն Խուրշուդյան. ՏԵՍԱՆՅՈՒԹ [Եվրոպայից 3 ինքնաթիռ, 2 բեռնատար, 1 կոնտեյներ ապրանք է ուղարկվել Հայաստան․ Կարեն Խուրշուդյան. ՏԵՍԱՆՅՈՒԹ]
նախագահած վարժարանի պաշտոնական էջը [նախագահած վարժարանի պաշտոնական էջը]
Ինստագրամի պաշտոնական էջ [Ինստագրամի պաշտոնական էջ]
Message de Karen Khurshudyan [Message de Karen Khurshudyan]
CCAF-SUD 
CCAF Sud : deux co-présidents élus Ani Stepanow et Karen Khurshudyan [CCAF Sud : deux co-présidents élus Ani Stepanow et Karen Khurshudyan]
Սփյուռքը հարկավոր է պահել աչքի լույսի պես. Կարեն  Խուրշուդյան [Սփյուռքը հարկավոր է պահել աչքի լույսի պես. Կարեն  Խուրշուդյան]
Կրակել են Մարսելի «Սուրբ Սահակ եւ Սուրբ Մեսրոպ» մշակույթի կենտրոնի վրա [Կրակել են Մարսելի «Սուրբ Սահակ եւ Սուրբ Մեսրոպ» մշակույթի կենտրոնի վրա]
Մարսելի Խաչատուր Աբովյան վարժարանի 200 աշակերտները ՀԻՇՈՒՄ են եւ ՊԱՀԱՆՋՈՒՄ (տեսանյութ) [Մարսելի Խաչատուր Աբովյան վարժարանի 200 աշակերտները ՀԻՇՈՒՄ են եւ ՊԱՀԱՆՋՈՒՄ (տեսանյութ)]
«Ո՞վ հիմնավորեց այն միտքը, որ մշակույթի նախարարություն պետք չէ» [«Ո՞վ հիմնավորեց այն միտքը, որ մշակույթի նախարարություն պետք չէ»]
«Առանց Սփյուռքի նախարարաության չեմ կարծում, որ կկարողանան ավելի օպտիմալ հայրենադարձություն կազմակերպել»[«Առանց Սփյուռքի նախարարաության չեմ կարծում, որ կկարողանան ավելի օպտիմալ հայրենադարձություն կազմակերպել»]
Գարո Փայլանն ուզում է վերջ տալ հայերի եւ քրդերի միջեւ եղած 103-ամյա ատելությանը[Գարո Փայլանն ուզում է վերջ տալ հայերի եւ քրդերի միջեւ եղած 103-ամյա ատելությանը]
Մարսելի հայ փոքրիկները կժամանեն Հայաստան[Մարսելի հայ փոքրիկները կժամանեն Հայաստան]
«Ինչից խռով եք, ինձ էլ է տանջում, բայց Արարատից խռով չմնաք»[«Ինչից խռով եք, ինձ էլ է տանջում, բայց Արարատից խռով չմնաք»]
Կկայանա մարսելաբնակ Կարեն Խուրշուդյանի անդրանիկ գրքի շնորհանդեսը[Կկայանա մարսելաբնակ Կարեն Խուրշուդյանի անդրանիկ գրքի շնորհանդեսը]
Հուշագիր՝ ՀՊՄՀ-ի և Մարսելի «Խաչատուր Աբովյան» վարժարանի միջև[Հուշագիր՝ ՀՊՄՀ-ի և Մարսելի «Խաչատուր Աբովյան» վարժարանի միջև]
Հուշագիր՝ ՀՊՄՀ-ի և Մարսելի «Խաչատուր Աբովյան» վարժարանի միջև[Հուշագիր՝ ՀՊՄՀ-ի և Մարսելի «Խաչատուր Աբովյան» վարժարանի միջև]
Ընթերցողներին ներկայացվեց բանաստեղծ Կարեն Խուրշուդյանի «Աստծո ոստան» գիրքը[Ընթերցողներին ներկայացվեց բանաստեղծ Կարեն Խուրշուդյանի «Աստծո ոստան» գիրքը]
Կարեն Խուրշուդյանը գրել է իր առաջին գիրքը. Ինչի՞ մասին է «Աստծո ոստանը»[Կարեն Խուրշուդյանը գրել է իր առաջին գիրքը. Ինչի՞ մասին է «Աստծո ոստանը»]
Տեղի ունեցավ Կարեն Խուրշուդյանի «Աստծո ոստան» գրքի շնորհանդեսը[Տեղի ունեցավ Կարեն Խուրշուդյանի «Աստծո ոստան» գրքի շնորհանդեսը]
БЫЛО БЫ ВЕРНО ВОВЛЕЧЬ ДИАСПОРУ В ЖИЗНЬ АРМЕНИИ[БЫЛО БЫ ВЕРНО ВОВЛЕЧЬ ДИАСПОРУ В ЖИЗНЬ АРМЕНИИ]
ՃԻՇՏ ԿԼԻՆԵՐ ՍՓՅՈՒՌՔԸ ՆԵՐԱՌԵԼ ՀԱՅԱՍՏԱՆԻ ԿՅԱՆՔԻ ՄԵՋ[ՃԻՇՏ ԿԼԻՆԵՐ ՍՓՅՈՒՌՔԸ ՆԵՐԱՌԵԼ ՀԱՅԱՍՏԱՆԻ ԿՅԱՆՔԻ ՄԵՋ]
Ավելի լավ օրինակներ, քան Ռուսաստանն է «եղբայրաբար» իրականացրել վերջին 100 տարիների ընթացքում, մենք չենք կարող գտնել[Ավելի լավ օրինակներ, քան Ռուսաստանն է «եղբայրաբար» իրականացրել վերջին 100 տարիների ընթացքում, մենք չենք կարող գտնել]
Գրքի շնորհանդես[Գրքի շնորհանդես]
Լուրեր Հ1[Լուրեր Հ1]
Ֆրանսահայ գրողի երկխոսությունն աշխարհի հետ[Ֆրանսահայ գրողի երկխոսությունն աշխարհի հետ]
Հարցազրույց «Ազգ և Եկեղեցի» հաղորդաշարին,  Հայր Կոմիտաս Վարդապետ Հովնանյանի հետ[Հարցազրույց «Ազգ և Եկեղեցի» հաղորդաշարին,  Հայր Կոմիտաս Վարդապետ Հովնանյանի հետ]
РУСАРМИНФО -ի հետ հարցազրույց[РУСАРМИНФО -ի հետ հարցազրույց]
Թարգմանչաց տոնին հայտնի դարձան «Կանթեղ» մրցանակաբաշխության դափնեկիրները[Թարգմանչաց տոնին հայտնի դարձան «Կանթեղ» մրցանակաբաշխության դափնեկիրները]

Ծանոթագրություններ 

Հայ բանաստեղծներ
Հայ արձակագիրներ
Հայաստանի գրողների միության անդամներ
20-րդ դարի արևելահայ բանաստեղծներ
Հայ հասարակական գործիչներ
Հայ իրավաբաններ
Ֆրանսահայ հասարակական գործիչներ
Ֆրանսերենից հայերեն թարգմանիչներ
20-րդ դարի հայ գրողներ
Հայ տղամարդ բանաստեղծներ
Հայ տղամարդ գրողներ
20-րդ դարի հայ բանաստեղծներ
20-րդ դարի տղամարդ գրողներ
Բանաստեղծներ այբբենական կարգով
Հայ գրողներ
Հայ թարգմանիչներ
Հայ հրապարակախոսներ
Գրողներ այբբենական կարգով